Хаўса – адна з афраазіяцкіх моваў, уваходзіць у чадскую групу. Распаўсюджаная ў паўночнай Нігерыі і памежных з ёй раёнах Нігера. Колькасць носьбітаў – каля 40 мільёнаў чалавек. Адрозненні паміж дыялектамі нязначныя, не перашкоджваюць узаемапаразуменню носьбітаў. У лексіцы шмат запазычанняў з арабскай і ангельскай. Пісьмовасць на лацінскай графічнай аснове. Раней выкарыстоўвалася арабская графіка.